«Սասնա ծռերը» դեռ երեք օր առաջ հայտարարություն էր տարածել, հստակ ուղիներ էր նշել։ Ես հիմա չեմ կարող ասել, որ պարոն Փաշինյանը հետեւում է այդ ուղիներին, ուղղակի ուզում եմ արձանագրել, որ դրանք մեծ չափով համընկնում էին պարոն Փաշինյանի մոտեցումներին։ Դրանք անհրաժեշտ քայլեր էին, որ այդ նկրտումներն ամբողջությամբ չեզոքացվեն։ Ես չեմ կարծում, թե Ռոբերտ Քոչարյանի հետ կապված Հայաստանում ստեղծվել է ճգնաժամային իրավիճակ, բայց կան խնդիրներ, եւ զգոնությունն ու աչալրջությունը չպետք է թուլանան, պետք է արվեն գործնական քայլեր։ Եվ այդ քայլերը կարող են լինել իրավա-քաղաքական լուծումների շրջանում։ Մենք տեսանք, որ երբ հույս ենք դնում դատարանների արդար որոշումների վրա, դա չի գործում, որովհետեւ պետական ինստիտուտները, հատկապես՝ դատական համակարգը, դեռեւս նախկին համակարգի ազդեցության տակ են»,- ասաց Ալեք Ենիգոմշյանը։